《谒苏仙祠》
宋代·罗汝楫

绛节回白马，青书收赤龙。
仙人在何计，烟霞锁晴峰。
荒祠冠其在，千古凛灵踪。
粉堵尘网悬，石凹苔钱重。
我来款贵像，再拜虔且恭。
檀烟泄云白，茗粥浮新浓。
世事非所期，真游誓相从。
云轺几时来，微风韵寒松。

作者简介：（1089—1158）徽州歙县人，字彦济。徽宗政和二年进士。累迁殿中侍御史，阿附秦桧，与何铸论罢岳飞兵权，且劾王庶、刘子羽等有异议者。迁起居郎兼侍讲，除右谏议大夫，进侍御史、吏部尚书，出知严州。